**PIVŠKA KOTLINA**

Je mejna pokrajina med kraškim in obsredozemskim svetom. Dokaj uravnano polje omejujejo visoke kraške planote (Javorniki, Brkini, KRAS, Nanos, Hrušica, Snežnik). Kotlino delimo na Zgornjo in Spodnjo Pivko.

Glavni vodni vir je ponikalnica Pivka, ki se ji pridruži Nanoščica. Skupaj ustvarjata svetovno znano Postojnsko jamo, ki jo je obiskalo že več milijonov ljudi. Reka na svoji poti do jame pogosto poplavlja in ustvarja manjša presihajoča jezera (Petelinjsko, Palčje, Parsko in Drskovško jezero). V mokriščih najdejo svoj dom številne močvirske rastline in živali.

Podnebje iz celinskega prehaja v sredozemsko. Najvidnejši prehod predstavljajo Postojnska vrata (ozek prehod med kraškimi planotami).

Višji svet je primeren za živinorejo (pašniki, travniki), področje je bogato z gozdom.

Večji mesti sta Pivka in Postojna, ki predstavljata zaposlitvene možnosti za prebivalstvo.

Vredno ogleda: Postojnska jama in grad, presihajoča jezera, vojaški muzej v Pivki, kamnoseška učna pot (znani so kamniti vaški križi), grad Kalc, Krpanova pot, vzpetine (Vremščica, Sveta Trojica, Šilentabor) in še veliko drugega.

Poglej si kratke posnetke:

<https://www.youtube.com/watch?v=WguirDRMAYE>

<https://www.youtube.com/watch?v=Eo1co4ky1ag>